Zuma verloor nóg 'n appèl | Maroela Media
Die hoogste hof van appèl het oudpres. Jacob Zuma se aansoek om appèl teen 'n vroeër beslissing rakende regskoste Vrydag van die hand gewys.
Die Pretoriase hooggeregshof het in November 2018 beslis dat Zuma persoonlik die regskoste moet betaal van sy mislukte hersiening van die gewese openbare beskermer Thuli Madonsela se opdrag dat 'n geregtelike kommissie van ondersoek aangestel word om staatskaping te ondersoek.
Regter JA Schippers het Zuma se aansoek om appèl met koste van die hand gewys.
"Die applikant het nie 'n redelike vooruitsig op sukses op appèl vasgestel nie," het Schippers beslis.
Maroela Media het destyds berig Zuma wou Madonsela se remediërende optrede laat hersien omdat, ingevolge die Grondwet, net die president volgens hom die diskresie het om 'n geregtelike kommissie van ondersoek aan te stel en dat hy nie deur 'n ander staatsorgaan aangesê mag word hoe om sy mag uit te oefen nie.
Madonsela het voorts opdrag gee dat die hoofregter, en nie die president nie, die regter moes aanstel wat die kommissie sou lei.
Ag kan dit dan so moeilik wees om die siel voor stok te kry?
Wat is daai LEKKER Afrikaanse gesegte….ietsie van…..en betaal! As jy nie meer in SA by hofe uitkom nie(you have EXHAUSTED ALL the courts) waar gaan jy dan?